Kurt Maetzig

**Kurt Maetzig** (født 25. januar 1911 i Berlin, død 8. august 2012 i Bollewick-Wildkuhl) var en tysk filmregissør som virket i DDR (Øst-Tyskland). Han var en av DDRs mest innflytelsesrike filmregissører, og preget særlig kommuniststatens propagandafilmer.

## Liv og verk

Kurt Maetzig var sønn av Robert Maetzig og Marie, født Lyon. Faren drev filmkopifirmaet FEKA, og Kurt Maetzig fikk tidlig kjennskap til filmproduksjon. Han tok sin Abitur i 1930 og studerte kjemi, ingeniørvitenskap og økonomi ved Technische Hochschule München og sosiologi, psykologi og jus ved Sorbonne-universitetet i Paris. I 1935 begynte han å lage animerte reklamefilmer og tok doktorgraden i München med avhandlingen *Das Rechnungswesen einer Film-Kopieranstalt*.

På grunn av hans mors jødiske avstamning – moren begikk senere selvmord – fikk han fra 1937 ikke arbeide med film. Maetzig drev et fotokjemisk laboratorium i Berlin og holdt foredrag om filmteknikk. I 1944 gikk han inn i det forbudte partiet KPD (Tysklands kommunistiske parti).

Etter andre verdenskrig deltok han i oppbygningen av filmindustrien i den sovjetiske okkupasjonssonen, det senere DDR, og hørte til medgrunnleggerne av DEFA. Han var første leder for DEFAs ukerevy *[[Der Augenzeuge]]*. Han gikk inn for fornyelse av filmkunsten, og et høydepunkt i hans daværende arbeid var den anerkjente filmen *[[Ehe im Schatten]]*, etter en novelle av Hans Schweikart.

I 1949 deltok han på filmfestivalen i Cannes med filmen *Die Buntkarierten*.

Maetzig fikk fikk DDRs nasjonalpris seks ganger. I 1950 ble han medlem av Deutsche Akademie der Künste og i 1955 ble han professor i filmregi og direktør for Deutsche Hochschule für Filmkunst Potsdam-Babelsberg (frem til 1964) og 1956 ble han formann for foreningen av filmklubber i DDR.

Hans film *[[Das Kaninchen bin ich]]* (1965), etter en roman av Manfred Bieler, fikk visningsforbud. Maetzig forholdt seg likevel regimekonform i resten av sitt virke. Han ble i 1973 president for det sentrale utvalget for filmklubbet i DDRs kulturministerium. I 1981 mottok han Stern der Völkerfreundschaft og 1986 Vaterländischer Verdienstorden. 

Maetzig var gift fire ganger og hadde tre barn.

## Filmografi
* 1946: *Berlin im Aufbau* (kort-dokumentar)
* 1946: *FDGB* (Dokumentarfilm)
* 1946: *Musikalischer Besuch* (kort-dokumentar)
* 1946: *1. Mai 1946* (kort-dokumentar)
* 1946: *Leipziger Messe 1946* (kort-dokumentar)
* 1946: *Einheit SPD – KPD* (kort-dokumentar)
* 1947: *[[Ehe im Schatten]]* med Paul Klinger, Ilse Steppat.  
* 1949: *[[Die Buntkarierten]]* med Camilla Spira,	Werner Hinz, Carsta Löck 
* 1950: *[[Der Rat der Götter]]* 
* 1950: *Immer bereit*
* 1950: *Familie Benthin*
* 1952: *Roman einer jungen Ehe*
* 1954: *[[Ernst Thälmann - Sohn seiner Klasse]]* med Martin Flörchinger som *[[Karl Liebknecht]]*, Judith Harms som *[[Rosa Luxemburg]]*, Peter Schorn som *[[Lenin]]*, Gerd Jaeger som *[[Stalin]]*, Steffie Spira som *[[Clara Zetkin]]* 
* 1955: *[[Ernst Thälmann - Führer seiner Klasse]]* med Günther Simon som *[[Ernst Thälmann]]*, Hans-Peter Minetti, Michel Piccoli, Karl Brenk som *[[Walter Ulbricht]]*, Walter Martin som *[[Hermann Matern]]*
* 1956: *[[Schlösser und Katen]]* – *Der krumme Anton*
* 1956: *Schlösser und Katen* – *Annegrets Heimkehr*
* 1957: *[[Vergesst mir meine Traudl nicht]]* med Eva-Maria Hagen, Günther Simon, Manfred Krug
* 1958: *Das Lied der Matrosen*
* 1959: *[[Der schweigende Stern]]* etter Stanislaw Lem. Manus: Wolfgang Kohlhaase
* 1960: Septemberliebe
* 1961: *Der Traum des Hauptmann Loy*
* 1961: *Der Schatten*
* 1962: *An französischen Kaminen*
* 1963: *Preludio 11*
* 1965: *[[Das Kaninchen bin ich]]* Manus Manfred Bieler 
* 1967: *Das Mädchen auf dem Brett* (Manus: Ralph Knebel)
* 1967: *[[Die Fahne von Kriwoj Rog]]* 
* 1969: *Aus unserer Zeit* – 4. Episode: *Der Computer sagt: nein* (Manus: Ralph Knebel)
* 1972: *Januskopf*
* 1975: *Mann gegen Mann*

## Referanser


## Eksterne lenker
* 
* 
* Maetzigs hjemmeside